CELEX: 62010CJ0250
Language: fi
Date: 2011-12-21
Title: Unionin tuomioistuimen tuomio (neljäs jaosto) 21 päivänä joulukuuta 2011. # Haltergemeinschaft LBL GbR vastaan Hauptzollamt Düsseldorf. # Ennakkoratkaisupyyntö: Finanzgericht Düsseldorf - Saksa. # Direktiivi 2003/96/EY - Energiatuotteiden ja sähkön verotus - 14 artiklan 1 kohdan b alakohta - Ilmailussa moottoripolttoaineena ja polttoaineena käytettävien energiatuotteiden vapauttaminen verosta - Vuokralleantajan käyttöön asettaman sellaisen lentokoneen moottoripolttoaine, jota vuokralleottajat käyttävät muihin tarkoituksiin kuin vastikkeellisten lentokuljetuspalvelujen suorittamiseen. # Asia C-250/10.

Unionin tuomioistuimen tuomio (neljäs jaosto) 21.12.2011 – Haltergemeinschaft LBL vastaan Hauptzollamt Düsseldorf
      (asia C‑250/10)
      Direktiivi 2003/96/EY – Energiatuotteiden ja sähkön verotus – 14 artiklan 1 kohdan b alakohta – Ilmailussa moottoripolttoaineena ja polttoaineena käytettävien energiatuotteiden vapauttaminen verosta – Vuokralleantajan käyttöön asettaman sellaisen lentokoneen moottoripolttoaine, jota vuokralleottajat käyttävät muihin tarkoituksiin
         kuin vastikkeellisten lentokuljetuspalvelujen suorittamiseen
      
      Verotus – Jäsenvaltioiden lainsäädännön yhdenmukaistaminen – Energiatuotteiden ja sähkön verotus – Energiatuotteiden, jotka toimitetaan käytettäviksi moottoripolttoaineena ja polttoaineena muussa ilmailussa kuin yksityisessä
         huvi-ilmailussa, vapauttaminen – Soveltamisala – Ilma-aluksen vuokraaminen yritykselle sen muita omia kaupallisia tarkoituksia kuin vastikkeellisten lentokuljetuspalvelujen
         suorittamista varten – Ei kuulu soveltamisalaan (Neuvoston direktiivin 2003/96 14 artiklan 1 kohdan b alakohta) (ks. 25 ja 26 kohta sekä tuomiolauselma)
      
      Aihe 
      
         
               Ennakkoratkaisupyyntö – Finanzgericht Düsseldorf – Energiatuotteiden ja sähkön verotusta koskevan yhteisön kehyksen uudistamisesta
                  27.10.2003 annetun neuvoston direktiivin 2003/96/EY (EUVL L 283, s. 51) 14 artiklan 1 kohdan b alakohdan tulkinta – Ilmailussa
                  moottoripolttoaineena ja polttoaineena käytettäväksi toimitettuja energiatuotteita koskevan verovapautuksen soveltamisala
                  – Lentokoneen vuokralleantajan, joka ei ole ilmailuyritys, käyttöön asettaman ja lentokoneen vuokralleottajien kaupallisessa
                  tarkoituksessa tehtäviin lentoihin käyttämän moottoripolttoaineen vapauttaminen verosta
               
            Ratkaisu 
      Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY
         14 artiklan 1 kohdan b alakohtaa on tulkittava siten, että tässä säännöksessä säädettyä energiatuotteiden, jotka toimitetaan
         käytettäviksi moottoripolttoaineena muussa ilmailussa kuin yksityisessä huvi-ilmailussa, vapauttamista verosta ei voida soveltaa
         pääasian oikeudenkäynnissä kysymyksessä olevan kaltaiseen yritykseen, jos se antaa vuokralle ilma-aluksensa moottoripolttoaineineen
         yrityksille, joiden lentojen välittömänä tarkoituksena ei ole se, että kyseiset yritykset suorittaisivat vastikkeellisia lentokuljetuspalveluja.